Meliatsky profil

Meliatsky profil je prírodná pamiatka v správe štátnej ochrany prírody Slovenský kras.

Nachádza sa v katastrálnom území obce Meliata v okrese Rožňava v Košickom kraji. Leží v záreze riečky Muráň, v lokalite Meliatsky mlyn. Územie bolo vyhlásené v roku 1989 na rozlohe 15,4282 ha. Ochranné pásmo nebolo určené. Na území pamiatky platí 4. stupeň ochrany.

Predmetom ochrany je: Typický profil meliatskej série, ktorý bol odkrytý ťažbou v lome. Jedná sa o chaotickú zmes hornín, tzv. melanž, ktorá vznikla pri jurskom uzatváraní tzv. Meliatského oceánu, ktorý je pomenovaný podľa obce Meliata. Budovaný je rôznymi vápencami so zastúpením skamenelín. Nachádzajú sa tu i menšie telesá vulkanitov.Mock, R., Sýkora, M., Aubrecht, R., Ožvoldová, L., Kronome, B., Reichwalder, P. & Jablonský, J., 1998: Petrology and stratigraphy of the Meliaticum near the Meliata and Jaklovce villages, Slovakia. Slov. Geol. Mag., 4, 4, 223 – 260. 

 Referencie 


 Iné projekty 

 Externé odkazy 

 Chránené územia, Štátna ochrana prírody Slovenskej republiky

 Zdroj 

Kategória:Prírodné pamiatky v Košickom kraji
Kategória:Chránené územia v okrese Rožňava
Kategória:Meliata

Kategória:Geologické lokality na Slovensku